Kisangani
Kisangani (Kisangani), iepriekš Stenlivila (Stanleyville) ir pilsēta Kongo Demokrātiskajā Republikā, Austrumu provinces administratīvais centrs. Tā ir trešā lielākā pilsēta valstī un lielākā no pilsētām, kuras atrodas Kongo tropiskajos mežos. Pilsētas iedzīvotāju biežāk izmantotās valodas ir svahili un lingala, kam seko franču valoda. Oficiālā valoda ir franču, to nosaka Kongo Demokrātiskās Republikas konstitūcija.